Regions e Pòbles Solidaris

Regions e Pòbles Solidaris (RPS) es una federacion de partits politics autonomistas del centre e del centre-esquèrra sus lo territòri de l'Estat francés.

 Revendicacions 

A son congrès que s'acampèt a Brinhogan, en Bretanha, lo 25 d'agost de 2005, adoptèt las proposicions seguentas :

 Ratificacion per França de la Carta europèa per las lengas minorizadas, modificacion de l'article 2 de la Constitucion estatala e oficializacion de las lengas concernidas dintre lor espaci territorial.
 Segon las disposicions novèlas balhadas per l'article 72 de la Constitucion estatala, creacion de regions amb estatut especific en Savòia, al País Basc e Catalonha, establiment d'un airal administratiu de Bretanha inclusent lo departament del Léger Atlantic, e creacion d'una interregion occitana.
 Enançada e mesa en plaça d'un règlament politic per las revendicacions autonomistas, notablament en Corsega ont vòl instaurar un procèssus de patz coma foguèt lo cas en Grand Bretanha e en Espanha.
 Aveniment d'una Republica federala en França.
 Drech de rapròchament pels presonièrs còrses, basques, bretons e occitans.

 Partits membres 
 En Occitània, lo Partit Occitan.
 Al País Basc Nòrd, EAJ-PNB, Partit Nacionalista Basc ; Eusko Alkartasuna (partit socialdemocrata basc) (EA) ; Abertzalen Batasuna (observator).
 En Catalonha Nòrd, lo Bloc Català (Blòc Catalan) ; Esquerra Republicana de Catalunya (ERC).
 En Bretanha, Union Democratica Bretona (UDB); Frankiz Breizh (Bretanha liura).
 En Savòia, lo Movement Region Savòia.
 En Corsega, lo PNC, Partit de la Nacion Còrsa.
 En Alsàcia, l'Union del Pòble Alsacian.

 Vejatz tanben 
 Partit Occitan

 Ligams extèrnes 

 Pagina web oficiala

Categoria:Politica
Categoria:Partit politic occitan